Bí-tiong Saⁿ ê Kong-pò

***Bí-tiong Saⁿ ê Kong-pò*** (美中三个公報; ; ), ū-sî kán-chheng ***Saⁿ ê Kong-pò***, sī Bí-kok chèng-hú kap Tiong-hôa Jîn-bîn Kiōng-hô-kok chèng-hú kiōng-tông tùi-gōa hoat-pió ê saⁿ ê gōa-kau seng-bêng ê ha̍p-chheng, pau-koat *[[Siōng-hái Kong-pò]]*, ''Bí-tiong'' ''Kiàn-kau Kong-pò'', kap *[[Pat-it-chhit Kong-pò]]*. Chit saⁿ ê kong-pò sī Bí-tiong siang-hong tī Léng-chiàn sî-kî khai-khé tùi-ōe kap koan-hē chèng-siông-hòa ê tiōng-iàu ki-chhó͘.

Bí-kok chèng-hú chú-tiuⁿ i gōa-kau-siōng ê It-tiong Chèng-chhek sī khiā tī *Bí-tiong Saⁿ ê Kong-pò*, ''La̍k hāng Pó-chèng'', kap ''Tâi-oân Koan-hē Hoat'' ê ki-chhó͘ siōng só͘ chè-tēng--ê, tān-sī Bí-kok hóⁿ-jīn chhiam-sú Saⁿ ê Kong-pò tiō sī tāi-piáu Bîn-kok chi-chhî Tiong-kok só͘ chú-tiuⁿ ê “Chit ê Tiong-kok Goân-chek”.

## ''Siōng-hái Kong-pò''
縮圖|1972 nî 2 goe̍h 28, khì Siōng-hái ê Nixon.
**[[Siōng-hái Kong-pò|''Siōng-hái Kong-pò'']]** (上海公報; ) sī Bí-kok chóng-thóng Richard Nixon 1972 nî hóng-būn Tiong-kok kî-kan tī Siōng-hái hām Tiong-hoâ Jîn-bîn Kiōng-hô-kok Kok-bū-īⁿ Chóng-lí Chiu Un-lâi chhiam-sú--ê, kong-pò ê chèng-sek miâ-chheng sī *Tiong-hôa Jîn-bîn Kiōng-hô-kok hām Bí-lī-kian Ha̍p-chióng-kok Liân-ha̍p Kong-pò*, chhiam-sú ji̍t-kî sī 1972 nî 2 goe̍h 28. Chit ê liân-ha̍p kong-pò ū chi̍t-kóa te̍k-pia̍t ê só͘-chāi, tō sī siang-hong thâu-khí-seng bô hôe-pī in ka-tī ê kî-kiàn, bûn-kiāⁿ tong-tiong thiah-bêng kóng siang-hong ū bô-kâng ê koan-tiám, jî-chhiáⁿ piáu-sī siang-hong goān-ì chun-tiōng tùi-hong ê li̍p-tiûⁿ. Sûi-āu koh biâu-su̍t siang-hong ta̍t-sêng ê kiōng-sek.

*Siōng-hái Kong-pò* ê chú-iàu lōe-iông ū:

* siang-hong tùi Oa̍t-lâm būn-tê kap A-chiu kî-thaⁿ tē-khu chèng-tī kio̍k-sè ê bô-kâng khòaⁿ-hoat;
* Tiong-bí koan-hē chèng-siông-hòa hû-ha̍p siang-hong ê lī-ek;
* kok-chè cheng-gī èng-kai chiū chun-tiōng chú-khoân, bô cha̍p-chhap pat-kok lāi-chèng ê ki-chhó͘ téng-koân lâi kái-koat, hoán-tùi jīm-hô kok-ka tī A-chiu kiàn-li̍p pà-khoân ia̍h-sī tī sè-kài siōng ōe-hun lī-ek hoān-ûi;
* Tiong-hong kian-koat hoán-tùi jīm-hô ūi-tio̍h beh chè-chō “It Tiong It Tâi”, “Chi̍t ê Tiong-kok, nn̄g ê Chèng-hú”, “Nn̄g ê Tiong-kok”, “Tâi-oân to̍k-li̍p” kap kó͘-chhui “Tâi-oân tē-ūi bī-tēng lūn” ê oa̍h-tāng; 
* Bí-hong se̍k-sāi tio̍h (*acknowledge*) hái-kiap lióng-hōaⁿ só͘-ū ê Tiong-kok-lâng lóng kian-chhî Chi̍t ê Tiong-kok, Tâi-oân sī Tiong-kok ê chi̍t pō͘-hūn, pēng-chhiáⁿ tùi chit khoán li̍p-tiûⁿ bô beh thê-chhut ī-gī (*not to challenge*); i koh-chài seng-bêng kóng i koan-sim Tiong-kok-lâng ka-tī hô-pêng kái-koat Tâi-oân būn-tê, jî-chhiáⁿ ē in-èng tē-khu kio̍k-sè lo̍h-nńg, tau̍h-tau̍h-á kiám-chió Chù-tâi Bí-kun ê siat-si kap bú-chong le̍k-liōng;
* hùn-tōa siang-hong bîn-kan ê kau-liû kap lâi-óng, ūi siang-pêng ê bō͘-e̍k thê-kiong lī-piān;
* pó-chhî chiap-chhiok ê koán-tō.

*Siōng-hái Kong-pò* sī 1972 nî Nixon hóng-būn Tiong-kok ê chú-iàu sêng-kó, siōng-teng Tiong-bí koan-hē siong-tùi tńg-hô. Bí-kok beh kah Tiong-kok giú-tàu-tīn, tī kok-chè siōng chìn-chi̍t-pō͘ ko͘-li̍p So͘-liân kap i ê ōe-chheⁿ kok-ka, lī-iōng Tiong-so͘ hun-lia̍t lâi ka-kiông Bí-kok ê kok-ka an-choân. Sui-jiân Pak-kiaⁿ kap Washington ê ì-sek-hêng-thài bô-kâng, tān-sī Tiong-kok léng-tō-jîn jīn-ûi in-ūi tē-iân ê koan-hē, So͘-liân iû-goân sī Tiong-kok siōng tōa ê ui-hia̍p, só͘-í kap Bí-kok kái-siān koan-hē tùi Tiong-kok sī ū hó-khang--ê. Hiān-chāi, Siōng-hái Kong-pò siōng tōa ê ì-gī tiō sī Bí-kok tùi “Chi̍t ê Tiong-kok” ê li̍p-tiûⁿ thâu chi̍t pái chèng-sek piáu-bêng bô ì-gī.

*Siōng-hái Kong-pò* ê chhiam-sú tì-sú Bí-kun khai-sí lâi thiat-chhut Tâi-oân. Kin-kì Bí-kun Hia̍p-hông Tâi-oân Su-lēng-pō͘ (USTDC) ê chu-liāu, 1970 nî ê sî-chūn Chù-tâi Bí-kun jîn-sò͘ tāi-iok 1 bān lâng, kàu 1974 nî ê sî, chhūn tāi-iok 5800 lâng.

## ''Bí-tiong'' ''Kiàn-kau Kong-pò''

**[[Bí-tiong Kiàn-kau Kong-pò|''Bí-tiong'' ''Kiàn-kau Kong-pò'']]** (美中建交公報; ), chèng-sek miâ-chheng sī *Bí-lī-kian Ha̍p-chióng-kok hām Tiong-hôa Jîn-bîn Kiōng-hô-kok Kiàn-li̍p Gōa-kau Koan-hē ê Liân-ha̍p Kong-pò*. I tī 1979 nî 1 goe̍h chhe-it chèng-sek seng-hāu, soan-pò͘ siang-hong kiàn-li̍p chèng-sek ê tāi-sài-kip gōa-kau koan-hē. Bí-kok tī chit ê kong-pò lāi-té thâu chi̍t kái sêng-jīn (承認; Eng-gí: *recognize*) “Tiong-hôa Jîn-bîn Kiōng-hô-kok Chèng-hú sī Tiong-kok ûi-it ha̍p-hoat ê chèng-hú”; tī chit ê pōe-kéng chi-hā, Bí-kok ē pó-chhî hām Tâi-oân chìn-hêng bûn-hòa, siong-gia̍p téng-téng hui-koaⁿ-hong ê lâi-óng. Koan-î tùi Tiong-kok ê li̍p-tiûⁿ. Bí-kok chèng-hú ū *acknowledge* tio̍h Tiong-kok ê li̍p-tiûⁿ, tiō sī kóng “Tiong-kok kan-na ū chi̍t ê, Tâi-oân sī Tiong-kok ê chi̍t pō͘-hūn”. “Jīn-ti” chit ê sû tī Eng-bûn-pán sī siá chò “*acknowledge*”, Tiong-bûn-pán sī hoan-e̍k chò “承認” (sêng-jīn); ū lâng jīn-ûi kóng *acknowledge* ê ì-sù sī jīn-ti (認知), m̄-koh mā ū ê lâng jīn-ûi ì-sù sī sêng-jīn. Chòe-āu siang-hong chài-chhù seng-bêng kóng, in ê kiōng-sek sī hoán-tùi jīm-hô kok-ka tī A-chiu kiàn-li̍p pà-khoân, che sī àm-tiong leh chiam-tùi So͘-liân.

Bí-tiong Kiàn-kau Kong-pò tī Tēng Siáu-pêng hóng-būn Bí-kok ê chêng-àm kong-pò͘, ka-kiông Tiong-hôa Jîn-bîn Kiōng-hô-kok chèng-hú tī kok-chè-siōng ê ha̍p-hoat-sèng, hō͘ i khòaⁿ-chò sī chi̍t kài gōa-kau sèng-lī. M̄-koh tùi iáu-goân kian-chhî ióng-iú choân Tiong-kok chú-khoân ê Tiong-hôa Bîn-kok chèng-hú lâi kóng, sī Liân-ha̍p-kok Tāi-hōe tē 2758 hō Koat-gī chi-āu ê koh chi̍t pái táⁿ-kek.

## ''Pat-it-chhit Kong-pò''
***[[Pat-it-chhit Kong-pò]]*** (; ) ê chhiam-sú ji̍t-kî sī 1982 nî 8 goe̍h 17. Kong-pò chài-chhù  

seng-bêng siang-hong lóng hi-bāng chìn-chi̍t-pō͘ ka-kiông keng-chè, bûn-hòa, kho-ha̍k kap ki-su̍t liân-hē. Siang-hong koh chài-chhù seng-bêng téng-kái kah Tâi-oân būn-tê ū koan-hē ê piáu-thài. Sui-jiân chiū tùi Tâi kun-siū (對臺軍售) chit kiāⁿ tāi-chì bô tit-tio̍h bêng-khak ê kiat-lūn, m̄-koh Bí-kok soan-pò͘ i ū ē kè-sio̍k bē bú-khì hō͘ Tâi-oân, jî-chhiáⁿ ē chi̍t-pō͘-chi̍t-pō͘ kái-piàn kiong-èng bú-khì ê thêng-tō͘, 

1982 nî 7 goe̍h chhe-cha̍p, kok-bū-kheng Lawrence Eagleburger phah tiān-pò hō͘ AIT chú-jīm James R. Lilley kái-sòe kóng, kiám-chió tùi Tâi kun-siū ài khòaⁿ Tiong-hôa Jîn-bîn Kiōng-hô-kok tùi Tâi-hái hô-pêng ê sêng-lo̍k. Āu-lâi, Bí-kok tùi Tâi-oân thê-chhut *La̍k hāng Pó-chèng*, mā ū póe-hōe *Pat-it-chhit Kong-pò.*

[縮圖|[Ronald Reagan chóng-thóng ê **]]

## Chham-khó bûn-hiàn

Lūi-pia̍t:Bí-kok gōa-kau
Lūi-pia̍t:Tiong-bí koan-hē